 عندو 90 عام وباقي فيه ما يخدم وعكس الهضرة اللي قالو ليه الناس هاذي 15 عام ديال سير گلس وارتاح باركا عليك من الخدمة. الملياردير عثمان بنجلون كيوجد لتحول استراتيجي كبير للمجموعة البنكية ديالو ف مارس الجاي. ف دردشة هاتفية ليه مع “MEDIAS24” قال “معنديش كلمة تقاعد ف المفردات ديالي. وفي عائلتنا كنبقاو خدامين طالما قادرين”. الملياردير بنجلون احتفل بعيد ميلادو الـ 90 في العام الفايت. وعلى حساب ما صرح بيه ل “MEDIAS24” ، ف بنك أفريقيا يستعد لتحول استراتيجي كبير، سيتم الإعلان عن تفاصيله في مارس المقبل، خلال انعقاد المجلس الإداري للمجموعة البنكية، ومن المتوقع أن يشمل هذا التحول كافة أنشطة البنك في إفريقيا ف أفق عام 2030 وأضاف رئيس تجمع الأبناك وعميد المصرفيين الأفارقة ف التصريح ديالو، أن هاذ التحول الاستراتيجي الكبير، اللي مبغاش يتكلم على التفاصيل ديالو وبقى متكتم عليها، هو ثمرة تعاون وعمل استمر مدة عام كامل مع شركة الاستشارات الإدارية الأمريكية “ماكينزي”. للإشارة، هاذ التحول المرتقب ف مسار المجموعة البنكية المعروفة، جا بعد إعادة الهيكلة الكبرى للشركة القابضة الرئيسية ف ماي 2021، واللي خلالها تمات عملية اندماج فاينانس كوم والشركة القابضة مزيان بنجلون والذي أسفر عن ميلاد ” O Capital Group”. Un grand virage stratégique se prépare à Bank of Africa Bank of Africa : Othman Benjelloun prépare un virage stratégique 
الملياردير عثمان بنجلون : ماعنديش كلمة تقاعد فالمفردات ديالي وفمارس غادي نعلن على تحول استراتيجي للمجموعة البنكية